lv en de lv fr eo lv lv lv sl lv fr eo lv lv lv sl lv de lv en lv en lv en lv en lv en lv lv lv en lv lv lv lv lv lv lv lv en lv en lv lv lv lv fr lv lv en lv lv en lv lv en lv lv lv lv lv lv lv lv lv lv ru et en sl
EKO KURZEME | Uz atkritumu šķirošanas konteineriem sāk izvietot Latvijā pirmās uzlīmes, kas pielāgotas cilvēkiem ar redzes vai uztveres traucējumiem
Baltijā pēc apgrozījuma lielākā vides apsaimniekošanas un atkritumu pārstrādes uzņēmumu grupa AS “Eco Baltia” sadarbībā ar Latvijas Neredzīgo biedrību un Latvijas Zaļo punktu pēc mājsaimniecību, iestāžu un pašvaldību pieteikumiem sākuši speciālo norāžu izvietošanu uz šķiroto atkritumu konteineriem, lai palīdzētu cilvēkiem ar redzes vai uztveres traucējumiem vieglāk orientēties konkrētu atkritumu veidu šķirošanā. Šādas specializētas uzlīmes ar piktogrammām, taktilajiem uzrakstiem un uzrakstiem Braila rakstā jau izvietotas uz AS “Eco Baltia” vides apsaimniekošanas uzņēmumu SIA “Eco Baltia vide” un Siguldas pilsētas SIA “JUMIS” apsaimniekotajiem konteineriem Rīgā un Siguldā, savukārt līdz vasaras beigām tiks izvietotas uz konteineriem arī Liepājā, Grobiņā, Jelgavā, Salaspilī, Mārupē, Ādažos, Aizputē, kā arī papildu vietās Rīgā.
Uzlīmes, kuras pielāgotas cilvēkiem ar redzes vai uztveres traucējumiem, tiek izvietotas šķirošanas konteineru priekšpusē, kreisajā augšējā stūrī. Uzlīmēs attēlota piktogramma, kas simbolizē trīs šķiroto atkritumu kategorijas: stikla atkritumus simbolizē burciņas attēls, bioatkritumus – iekosta ābola serde, bet plastmasas, papīra un metāla iepakojumu – atvērta kartona kaste, PET pudele un metāla skārdene. Piktogrammas papildina arī taktilais uzraksts un uzraksts Braila rakstā.
Kopš projekta sākuma šī gada janvārī konteineri ar speciālajām uzlīmēm SIA “Eco Baltia vide” un Siguldas pilsētas SIA “JUMIS” apsaimniekotajos reģionos izvietoti sociālo centru tuvumā, kā arī daudzviet pieejami un vēl tiks izvietoti arī pilsētu centrā, kur uzturas daudz cilvēku: pavisam piecās vietās Rīgā, divās vietās Liepājā, Grobiņā un Siguldā, kā arī Jelgavā, Salaspilī, Mārupē, Ādažos un Aizputē. Joprojām ir iespējams pieteikties uzlīmju izvietošanai, lai atvieglotu atkritumu šķirošanu cilvēkiem ar redzes vai uztveres grūtībām.
“Viens no mūsu uzņēmumu grupas mērķiem ir veicināt atkritumu šķirošanu, lai tā būtu pieejama ikvienam Latvijas iedzīvotājam – arī cilvēkiem, kuriem zināmu apstākļu dēļ šī darbība var sagādāt grūtības. Speciālas norādes uz atkritumu konteineriem personām ar redzes vai uztveres traucējumiem Latvijā ir jaunums, taču mēs redzam, ka tas strādā citās valstīs, kuras ir mums soli priekšā atkritumu šķirošanas jautājumos. Priecājamies par mājsaimniecību un iestāžu atsaucību, piesakoties speciālo uzlīmju izvietošanai, un aicinām sabiedrību iesaistīties aktīvāk, izvērtējot, cik lielu pienesumu šāda vienkārša uzlīme var dot vides pieejamības veicināšanā, uzlabojot dzīves telpu dažādām sabiedrības grupām,” aicina AS “Eco Baltia” valdes priekšsēdētājs Māris Simanovičs.
Adreses, kur jau šobrīd atrodas šķirošanas konteineri ar speciālajām uzlīmēm:
Rīgā – Brīvības ielā 386 un pie Rimi Olimpiskā centra Grostonas ielā 6B;
Siguldā – Rīgas ielā 1 un pie ZPS “Kultūras nams” Zinātnes ielā 7B.
Līdz vasaras beigām speciālās uzlīmes būs pieejamas arī:
Liepājā – Annas tirgus laukumā (Jelgavas ielā 37) un atkritumu šķirošanas laukumā Ezermalas ielā 11;
Grobiņā – atkritumu poligonā “Ķīvītes” un Kalēju ielas un Z. Mauriņas ielas krustojumā;
Salaspilī – Skolas ielā 7;
Mārupē – Skultes ielā 31;
Ādažos – Gaujas ielā 16;
Aizputē – Atmodas ielā 22;
Rīgā – Juglas ielā 25 un pie Rimi Hyper, K. Valdemāra ielā 112.
Pieteikšanās norāžu uzlīmēm: SIA “Eco Baltia vide” klientiem – sūtot e-pastu info@ecobaltiavide.lv vai zvanot pa tālruni 8717; Kurzemes reģiona klientiem Saldū un Brocēnos – zvanot 22 022 418 vai rakstot saldus@ecobaltiavide.lv; Liepājā, Aizputē, Durbē, Skrundā, Pāvilostā, Grobiņā – zvanot 22 013 939 vai rakstot kurzeme@ecobaltiavide.lv;  Siguldas pilsētas SIA “JUMIS” klientiem (Sigulda, Mālpils) – zvanot 26 112 288 vai rakstot info@jumis.lv.
Pasūtot speciālās uzlīmes, jānorāda atkritumu šķirošanas konteinera veids, kuru nepieciešams aplīmēt (stikla atkritumi, bioatkritumi vai plastmasas, papīra, metāla iepakojums), kā arī adrese, kur uzlīmes nepieciešams izvietot.
Izmaiņas atkritumu apsaimniekošanas maksā Liepājas pilsētā (Ziemeļu daļā, no Tirdzniecības kanāla) no 1.oktobra
SIA “Eco Baltia vide” informē par plānotajām un Liepājas valstspilsētas pašvaldības apstiprinātajām izmaiņām nešķiroto sadzīves atkritumu apsaimniekošanas pakalpojumu maksā Liepājas zonā B no Tirdzniecības kanāla līdz pilsētas Ziemeļu robežai, kas stāsies spēkā no š.g. 1.oktobra. […]
Izmaiņas atkritumu apsaimniekošanas maksā Skrundas reģionā no 1.septembra
Vides apsaimniekošanas uzņēmums SIA “Eco Baltia vide” informē par plānotajām un Kuldīgas novada pašvaldības apstiprinātajām izmaiņām nešķiroto sadzīves atkritumu apsaimniekošanas pakalpojumu maksā Skrundas reģionā, kas stāsies spēkā no š.g. 1.septembra. Iepriekšējās izmaiņas maksā par atkritumu […]
Vēl līdz 31.jūlijam 60 atkritumu šķirošanas laukumos var nodot veco tehniku un laimēt jaunu
Lai veicinātu savu laiku nokalpojušās elektrotehnikas šķirošanu un nodošanu otrreizējā pārstrādē, Latvijas Zaļais punkts kopā ar vides apsaimniekošanas uzņēmumu SIA “Eco Baltia vide”, kā arī “Tet” un “Maxima Latvija” no šā gada maija visā Latvijā […]
Ienāc mūsu karjeras lapā un uzzini par darba iespējām “Eco Baltia” grupas uzņēmumos
AS “Eco Baltia” ir mūsdienīga un uz attīstību vērsta uzņēmumu grupa Latvijā, kura ar tajā īstenotajiem darbības virzieniem nodrošina uz vides ilgtspēju vērstus pakalpojumus, kā arī rūpējas par ietekmes uz vidi mazināšanu. Grupā ietilpst seši […]
Liepāja, Ezermalas iela 11, tālr.: +371 22013939, e-pasts: kurzeme@ecobaltiavide.lv
Saldus, Dzirnavu iela 30, tālr.: +371 22022418, e-pasts: saldus@ecobaltiavide.lv
Privātuma politika            Personu datu apstrāde          Sīkdatņu politika
Lietojot jumis.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.